Moissei Uritski

Moissei Uritski (vene keeles Урицкий Моисей Соломонович, Борецкий Моисей Соломонович, Урицкий Моисей Шлёмович) (14. jaanuar 1873 – 30. august 1918 Petrograd) oli nõukogude kommunistlik partei- ja riigitegelane, Petrogradi erakorralise komisjoni esimees 1918. aastal. 

Moissei Boretski sai alghariduse Tšerkassõ progümnaasiumis, seejärel õppis Belaja Tserkovi gümnaasiumis ning Kiievi ülikooli õigusteaduskonnas.

 Poliitiline tegevus 
1897. aastal astus Moissei Boretski sotsiaaldemokraatlikku ringikesse. 1897. aastal kutsuti ta sõjaväeteenistusse, kuid vahistati poliitilise tegevuse eest.

1899. aastal vahistati Moissei Boretski uuesti keelatud poliitilise tegevuse eest ja saadeti administratiivasumisele Jakuudi oblastisse, kus viibis aastatel 1900–1905.

1905. aastal naasis asumiselt Peterburi, kus elas valedokumentide alusel (Ratneri nime all) ning jätkas poliitilist tegevust Peterburis, mille eest järjekordselt vahistati ja saadeti asumisele Vologda kubermangu ja seejärel Arhangelski kubermangu. Pärast asumiselt vabanemist taasalustas poliitilist tegevust ja vahistati korduvalt.

Aastatel 1914–1917 viibis Uritski emigratsioonis, kus jätkas poliitilist tegevust algselt sotsiaaldemokraatide menševike tiivaga ja seejärel VSDTP internatsionalistide parteifraktsiooniga; osales koos Lev Trotskiga ajalehe Naše Slovo («Наше слово») väljaandmises.

Veebruarirevolutsioon
1917. aastal naasis Moissei Uritski Venemaale ja valiti VSDT(b)P IV kongressil bolševike fraktsiooni; Moissei Uritski oli Petrogradi Sõja-Revolutsioonikomitee liige alates 20. oktoobrist kuni oktoobrini 1917; Petrogradi SRK Täitevkomitee liige 20. oktoobrist kuni novembrini 1917.

Oktoobrirevolutsioon
Moissei Uritski oli pärast oktoobrirevolutsiooni Petrogradis:
VSDT(b)P Petrogradi linnakomitee Täitevkomitee liige 17.–30. augustini 1918
Petrogradi SRK komissar Välisministeeriumis 1917. aasta oktoobris-novembris
Petrogradi SRK komissar Asutava Kogu kokkukutsumise asjus 1917. aasta novembris-detsembris
Vene NFSV SARKi Kolleegiumi liige novembrist 1917 kuni 9.(22.) detsembrini 1917
Tšekaa liige detsembrist 1917 kuni 30. augustini 1918
Petrogradi Töökommuuni Rahvakomissaride Nõukogu Kontrrevolutsiooni vastu võitlemise osakonna juhataja (отдел по борьбе с контрреволюцией СНК Петроградской трудовой коммуны) 10.–15. märtsini 1918
Petrogradi Tšekaa esimees 15. märtsist kuni 29. aprillini 1918
Petrogradi kaitse komitee liige 25. veebruarist kuni märtsini 1918
Petrogradis asuva Põhja Oblasti Kommuunide Liidu siseasjade komissar (комиссар ВД Совета комиссаров Северной области) 29. aprillist kuni 30. augustini 1918
Põhja Oblasti Kommuunide Liidu Komissaride Nõukogu juures asuva Tšekaa esimees (председатель ЧК при Совете комиссаров Северной области) 29. aprillist kuni 30. augustini 1918.

Moissei Uritski oli VSDT(b)P Keskkomitee liige, ta valiti Keskkomiteesse VI kongressil; ta valiti VSDT(b)P KK liikmekandidaadiks, VSDT(b)P VII kongressil.

30. augustil 1918 lasi esseer Leonid Kannegiser ta siseasjade rahvakomissariaadi hoone aulas maha.

Tunnustus
Tema järgi nimetati 1925. aastal linn Uritsk Leningradi oblastis. Tema järgi on nimetatud Uritski rajoon Orjoli oblastis ja mitu küla Venemaal.

 Välislingid 
 Урицкий Моисей Соломонович

Kategooria:Ülevenemaalise Asutava Kogu liikmed
Kategooria:Kiievi ülikooli vilistlased
Kategooria:sündinud 1873
Kategooria:surnud 1918